proxectonos/corpus_dominio_legal_administrativo_tmp huggingface dataset:
ORDE do 23 de setembro de 2014 pola que se amplía o prazo de xustificación das subvencións aos concellos galegos para a mellora dos mercados municipais e prazas de abastos, así como dos espazos do comercio non sedentario, cofinanciadas polo Fondo Europeo de Desenvolvemento Rexional (Feder), no marco do programa operativo Feder Galicia 2007-2013 (código de procedemento IN223A).
Consellería de Economía e Industria — III. Outras disposicións — 01/10/2014

A Orde do 12 de marzo de 2014, publicada no
Diario Oficial de Galicia
número 56, do 21 de marzo de 2014, establece as bases reguladoras para a concesión, en réxime de concorrencia competitiva, das subvencións aos concellos galegos para a mellora dos mercados municipais e prazas de abastos, así como dos espazos do comercio non sedentario, cofinanciadas polo Fondo Europeo de Desenvolvemento Rexional (Feder), no marco do programa operativo Feder Galicia 2007-2013, e se procede á súa convocatoria para o ano 2014 (código de procedemento IN223A).
No artigo 1.4, parágrafo primeiro do anexo I-Bases reguladoras, establece a consideración de actuacións subvencionables sempre que sexan realizadas e efectivamente pagadas desde o 1 de xaneiro de 2014 ata a data límite de xustificación establecida no artigo 17.
O artigo 17.1 do anexo I-Bases reguladoras, establece que o pagamento da subvención quedará condicionado á presentación, na respectiva xefatura territorial, da correspondente documentación, tendo de prazo para presentala ata o 31 de outubro de 2014.
Tendo en conta o volume de solicitudes presentadas e o longo proceso de avaliación e co fin de optimizar os procesos de xestión e dado que non se causa prexuízo a terceiros, procede modificar o artigo 17.1 do anexo I da orde, ampliando o prazo ata unha data que permita a mellor xustificación por parte dos beneficiarios/as.
A teor do exposto, en virtude das competencias que ten atribuída a Consellería de Economía e Industria en materia de comercio interior, e en exercicio das atribucións que me foron conferidas,
Artigo 1. Modificación do artigo 17.1 do anexo I da Orde do 12 de marzo de 2014 pola que se establecen as bases reguladoras para a concesión, en réxime de concorrencia competitiva, das subvencións aos concellos galegos para a mellora dos mercados municipais e prazas de abastos, así como dos espazos do comercio non sedentario, cofinanciadas polo Fondo Europeo de Desenvolvemento Rexional (Feder), no marco do programa operativo Feder Galicia 2007-2013, e se procede á súa convocatoria para o ano 2014 (código de procedemento IN223A).
O primeiro parágrafo do artigo 17.1 do anexo I da referida orde queda redactado nos seguintes termos:
«1. Para cobrar a subvención concedida, o beneficiario deberá presentar, na respectiva xefatura territorial, a seguinte documentación, en orixinal ou copia compulsada, e ten de prazo para presentala ata o 1 de decembro de 2014: (...)».
Disposición derradeira
Esta resolución entrará en vigor o día seguinte ao da súa publicación no
Diario Oficial de Galicia
.
Santiago de Compostela, 23 de setembro de 2014
RESOLUCIÓN do 16 de decembro de 2014, da Presidencia da Axencia Galega de Infraestruturas, pola que se delega o exercicio de competencias na Dirección da Axencia Galega de Infraestruturas.
Axencia Galega de Infraestruturas — III. Outras disposicións — 29/12/2014

A Axencia Galega de Infraestruturas, segundo o previsto no Decreto 173/2011, do 4 de agosto, polo que se crea e se aproba o seu estatuto, é unha entidade pública instrumental adscrita á consellería competente en materia de infraestruturas que ten como obxectivo básico impulsar, coordinar e xestionar a política autonómica en materia de estradas e outras infraestruturas.
O estatuto, de acordo co previsto no artigo 64 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, configura a organización da Axencia con dous órganos de goberno: a Presidencia e o Consello Reitor e un órgano executivo, a Dirección.
Consonte o artigo 9.2 a) do estatuto da Axencia, é función da súa presidencia a representación institucional e legal, incluíndo as actuacións fronte a terceiros relativas aos seus bens e dereitos patrimoniais. Correspondéndolle á Dirección da Axencia a súa xestión ordinaria, considérase adecuado que realice tamén as funcións de representación fronte a terceiros no concernente aos bens e dereitos patrimoniais da Axencia.
En consecuencia, de conformidade co establecido na Lei 5/2011, do 30 de setembro, de patrimonio de Galicia; no artigo 6 da Lei 16/2010, do 17 de decembro, de organización e funcionamento da Administración xeral e do sector público autonómico; no artigo 13 da Lei 30/1992, do 26 de novembro, de réxime xurídico das administracións públicas e do procedemento administrativo común, e no artigo 9.3 do Decreto 173/2011, do 4 de agosto, polo que se aproba o estatuto da Axencia Galega de Infraestruturas,
Primeiro. Obxecto da delegación
Delegar na persoa titular da Dirección da Axencia Galega de Infraestruturas o exercicio da competencia na representación legal e institucional da Axencia fronte a terceiros nas actuacións relativas aos seus bens e dereitos patrimoniais.
Segundo. Criterios complementarios
Na aplicación da delegación teranse en conta os seguintes criterios:
O exercicio da competencia que se delega axustarase ao disposto no artigo 13 da Lei 30/1992, do 26 de novembro, e no artigo 6 da Lei 16/2010, do 17 de decembro.
En calquera momento a persoa titular da Presidencia da Axencia Galega de Infraestruturas poderá avocar o exercicio das competencias que se delegan.
Terceiro. Resolucións ditadas por delegación
As resolucións administrativas que se adopten facendo uso da delegación contida nesta resolución farán constar expresamente esta circunstancia e consideraranse ditadas polo órgano delegante.
Cuarto. Eficacia da delegación
Esta resolución producirá efectos a partir do día seguinte ao da súa publicación no Diario Oficial de Galicia.
Santiago de Compostela, 16 de decembro de 2014
DECRETO 160/2014, do 26 de decembro, polo que se lle concede o título de Embaixador de Honra do Camiño de Santiago, a título persoal, a Mariano Rajoy Brey.
Vicepresidencia e Consellería de Presidencia, Administracións Públicas e Xustiza — III. Outras disposicións — 29/12/2014

En atención ao labor de divulgación, promoción e coñecemento do Camiño de Santiago e dos valores xacobeos e ao abeiro do disposto no artigo 4 do Decreto 163/2013, do 24 de outubro, polo que se regula a concesión do título de Embaixador de Honra do Camiño de Santiago, é vontade do Goberno galego outorgar esta alta distinción á persoa que se indica a seguir.
Polo tanto, por proposta do vicepresidente e conselleiro de Presidencia, Administracións Públicas e Xustiza e logo do acordo do Consello da Xunta de Galicia, na súa reunión do día vinte e seis de decembro de dous mil catorce,
Concederlle o título de Embaixador de Honra do Camiño de Santiago, a título persoal e con carácter vitalicio, a Mariano Rajoy Brey.
Santiago de Compostela, vinte e seis de decembro de dous mil catorce
CORRECCIÓN de erros. DECRETO 125/2014, do 4 de setembro, polo que se regula en Galicia a venda directa dos produtos primarios desde as explotacións á persoa consumidora final.
Consellería do Medio Rural e do Mar — I. Disposicións xerais — 16/10/2014

Advertidos erros no Decreto 125/2014, do 4 de setembro, polo que se regula en Galicia a venda directa dos produtos primarios desde as explotacións á persoa consumidora final, publicado no Diario Oficial de Galicia número 186, do 30 de setembro de 2014, cómpre facer as seguintes correccións:
1. No sumario, onde di: «DECRETO 125/2014, do 4 de setembro, polo que se regula en Galicia a venda directa dos produtos primarios desde as explotacións á persoa consumidora final.», debe dicir: «DECRETO 125/2014, do 4 de setembro, polo que se regulan en Galicia as condicións de venda directa dos produtos primarios desde as explotacións á persoa consumidora final.».
2. Na páxina 42675 substitúese o anexo I polo que se publica nesta corrección de erros.
CORRECCIÓN de erros. Orde do 10 de setembro de 2014 pola que se establecen as bases reguladoras para a concesión de axudas para o desenvolvemento de accións formativas e de transferencia tecnolóxica por entidades asociativas vinculadas ao sector agrario, cofinanciada co Fondo Europeo Agrícola de Desenvolvemento Rural (Feader) no marco do PDR de Galicia 2007/2013, e se convocan para o ano 2014.
Consellería do Medio Rural e do Mar — III. Outras disposicións — 14/10/2014

Advertidos erros na Orde do 10 de setembro de 2014 pola que se establecen as bases reguladoras para a concesión de axudas para o desenvolvemento de accións formativas e de transferencia tecnolóxica por entidades asociativas vinculadas ao sector agrario, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2007/2013, e se convocan para o ano 2014, publicada no Diario Oficial de Galicia número 183, do 25 de setembro, cómpre efectuar as seguintes correccións:
Na páxina 42153 da dita orde, debaixo do primeiro parágrafo, elimínase o logo que aparece.
Incorpóranse na dita orde os anexos I, II, III, IV, V e VI cos seus correspondentes logos de identidade da Consellería de Medio Rural e Mar, do Feader, do Ministerio de Agricultura, Alimentación e Medio Ambiente e da marca Galicia.
Estas correccións non modifican os prazos da orde.
ORDE do 9 de outubro de 2014 pola que se establecen os domingos e festivos nos cales se autoriza a apertura de establecementos comerciais durante o ano 2015.
Consellería de Economía e Industria — III. Outras disposicións — 14/10/2014

A Lei 13/2006, do 27 de decembro, de horarios comerciais de Galicia (DOG do 28 de decembro), modificada pola Lei 1/2013, do 13 de febreiro (DOG do 14 de febreiro) determina no artigo 5 que os domingos e días festivos en que os establecementos comerciais poderán permanecer abertos ao público serán, como máximo, de dez ao ano.
O artigo 6 do mesmo texto legal sinala que os domingos e festivos de apertura serán determinados para cada período anual mediante orde da consellería que posúa as competencias en materia de comercio, que se publicará no
Diario Oficial de Galicia
antes do 15 de outubro do ano anterior ao da súa aplicación, logo da consulta ás asociacións de consumidores máis representativas con implantación en toda a comunidade, ao Consello Galego de Cámaras Oficiais de Comercio, Industria e Navegación de Galicia e ás demais organizacións empresariais e sindicais do sector comercial máis representativas de Galicia.
Con independencia do establecido no parágrafo anterior e co obxectivo de protexer os intereses comerciais nos diferentes concellos, así que sexan publicadas no
Diario Oficial de Galicia
as datas a que fai referencia este artigo, calquera concello poderá solicitar da consellería competente en materia de comercio a modificación de dúas datas para o seu termo municipal. Esta solicitude deberá ser motivada e realizarse antes do 15 de novembro e ten que se presentar acompañada dos informes emitidos pola cámara de comercio, industria e navegación da zona e polas organizacións empresariais e sindicais do sector comercial máis representativas. A consellería resolverá no prazo de quince días, contados desde a presentación da solicitude. De transcorrer o devandito prazo sen resolución expresa, considerarase estimada a petición. Con anterioridade ao 15 de decembro serán publicados no
Diario Oficial de Galicia
os cambios que se tivesen aprobado.
A Consellería de Economía e Industria ten competencia en materia de comercio de acordo co disposto no Decreto 110/2013, do 4 de xullo, polo que se establece a estrutura orgánica da Consellería de Economía e Industria.
En aplicación dos citados preceptos, logo de consulta efectuada aos axentes socioeconómicos determinados pola lei e tendo en conta o interese xeral do comercio e dos consumidores, procédese á fixación dos 10 domingos e festivos que, para os efectos do exercicio da actividade comercial, terán a condición de hábiles durante o ano 2015.
Por tanto, en uso das facultades que teño conferidas,
Artigo único. Os domingos e festivos en que os establecementos comerciais poderán permanecer abertos ao público durante o ano 2015 son:
4 de xaneiro
11 de xaneiro
2 de abril
5 de xullo
11 de outubro
1 de novembro
6 de decembro
13 de decembro
20 de decembro
27 de decembro
Santiago de Compostela, 9 de outubro de 2014
ORDE do 13 de outubro de 2014 pola que se amplía o prazo de xustificación do fin das actividades e do pagamento de conceptos correspondentes establecido na Orde do 22 de maio de 2014, pola que se establecen as bases reguladoras para a concesión de axudas a entidades colaboradoras de pesca fluvial para o fomento da riqueza piscícola e se convocan para o ano 2014.
Consellería de Medio Ambiente, Territorio e Infraestruturas — III. Outras disposicións — 14/10/2014

O 12 de xuño de 2014 publicouse no
Diario Oficial de Galicia
a Orde do 22 de maio de 2014 pola que se establecen as bases reguladoras para a concesión de axudas a entidades colaboradoras de pesca fluvial para o fomento da riqueza piscícola e se convocan para o ano 2014.
No artigo 16 establécese que o prazo para a xustificación do fin das actividades e do pagamento de conceptos correspondentes a elas finalizará o día 15 de outubro de 2014 e que, non obstante, se poderá conceder, por petición xustificada da interesada, realizada antes da finalización do prazo establecido e sempre que non se prexudiquen dereitos de terceiros, unha ampliación do prazo de xustificación das axudas que non excederá a metade do prazo inicialmente previsto.
O número de solicitudes presentadas, a necesidade de efectuar un gran número de requirimentos para completar a documentación presentada coa solicitude ou emenda de erros, ademais do breve período de tempo outorgado aos adxudicatarios para xustificar o gasto, imposibilita o cumprimento dos prazos establecidos na orde para a xustificación do fin das actividades e do pagamento de conceptos correspondentes a elas, polo que é procedente ampliar o prazo de xustificación previsto na Orde do 22 de maio de 2014.
En virtude do exposto, e no uso das facultades que teño conferidas pola Lei 1/1983, do 22 de febreiro, reguladora da Xunta e da súa Presidencia,
Artigo único.
Modificación do punto 1 do artigo 16 da Orde do 22 de maio de 2014 pola que se establecen as bases reguladoras para a concesión de axudas a entidades colaboradoras de pesca fluvial para o fomento da riqueza piscícola e se convocan para o ano 2014
O artigo 16.1 da referida orde queda redactado nos seguintes termos:
«1. O prazo para a xustificación do fin das actividades e do pagamento de conceptos correspondentes a elas finalizará o día 1 de decembro de 2014».
Disposición adicional
A modificación establecida non supón a apertura dun novo prazo de presentación de solicitudes de axudas.
Disposición derradeira
Esta orde entrará en vigor o mesmo día da súa publicación no
Diario Oficial de Galicia
.
Santiago de Compostela, 13 de outubro de 2014
CORRECCIÓN de erros. Resolución do 18 de setembro de 2014 pola que se aproban as bases para a concesión de subvencións para a promoción, comercialización e exhibición do produto audiovisual galego e se convocan para o ano 2014.
Axencia Galega das Industrias Culturais — III. Outras disposicións — 06/10/2014

Advertido erro na devandita resolución publicada no Diario Oficial de Galicia número 183, do xoves 25 de setembro de 2014, cómpre facer a seguinte corrección:
Na páxina 42188, onde di:
«– Modalidade B. Axudas para a comercialización e distribución de películas de produción galega. Só poderán presentarse a esta modalidade aquelas películas rematadas que conten con certificación do ICAA emitida a partir do 1 de xaneiro de 2014, e ata a data de finalización da presentación de solicitudes, e que se correspondan con longametraxes de ficción, documental e animación».
Debe dicir:
«– Modalidade B. Axudas para a comercialización e distribución de películas de produción galega que se correspondan con longametraxes de ficción, documental e animación. Só poderán presentarse a esta modalidade aquelas películas rematadas que conten coa calificación do ICAA e cuxa data de estrea, segundo a base de películas cualificadas deste mesmo organismo, estea comprendida entre o 1 de xaneiro de 2014 e a data de finalización de presentación de solicitudes».
Na páxina 42201, onde di:
«2. Os criterios de valoración para as solicitudes presentadas á modalidade B son os seguintes:
Debe dicir:
«2. Os criterios de valoración para as solicitudes presentadas á modalidade B son os seguintes:
CORRECCIÓN de erros. Orde do 5 de setembro de 2014 pola que se autoriza a implantación de ensinanzas universitarias oficiais de máster universitario e programas de doutoramento nas universidades da Coruña, Santiago de Compostela e Vigo, para o curso 2014/15, e se modifica a denominación de determinadas titulacións universitarias oficiais.
Consellería de Cultura, Educación e Ordenación Universitaria — III. Outras disposicións — 06/10/2014

Advertido erro na Orde do 5 de setembro de 2014, publicada no
Diario Oficial de Galicia
número 184, do 26 de setembro, cómpre facer a seguinte corrección:
Na páxina 42361, no artigo 2, número 3, onde di: «Programa de doutoramento en Estudos Culturais: Memoria, Identidade, Territorio e Linguaxe (interuniversitario, coordina Universidade de Haute-Bretagne-Renns II-Francia e participa a USC). Autorizado pola presente orde».
Debe dicir: «Programa de doutoramento en Estudos Culturais: Memoria, Identidade, Territorio e Linguaxe (interuniversitario, coordina a USC e participa a Universidade de Haute-Bretagne-Renns II-Francia). Autorizado pola presente orde».
RESOLUCIÓN do 16 de setembro de 2014, da Dirección Xeral do Instituto Galego da Vivenda e Solo, pola que se dá publicidade aos convenios de colaboración subscritos no segundo cuadrimestre do ano 2014.
Instituto Galego da Vivenda e Solo — III. Outras disposicións — 07/10/2014

O artigo 11 da Lei 4/2006, do 30 de xuño, de transparencia e de boas prácticas na Administración pública galega, impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no segundo cuadrimestre do ano 2014.
En consecuencia, e para dar cumprimento a esa obriga,
Artigo único
Dar publicidade á relación dos convenios subscritos polo Instituto Galego da Vivenda e Solo no segundo cuadrimestre do ano 2014, que se incorpora como anexo a esta resolución.
Santiago de Compostela, 16 de setembro de 2014
RESOLUCIÓN do 24 de setembro de 2014 pola que se adxudican as subvencións para a apertura de novos establecementos comerciais (código de procedemento IN217A) convocadas na Orde do 27 de decembro de 2013 (Diario Oficial de Galicia número 23, do 4 de febreiro de 2014).
Consellería de Economía e Industria — III. Outras disposicións — 07/10/2014

Por Orde do 27 de decembro de 2013 (DOG núm. 23, do 4 de febreiro de 2014) establécense as bases reguladoras para a concesión, en réxime de concorrencia competitiva, das subvencións para a apertura de novos establecementos comerciais e se procede á súa convocatoria para o ano 2014 (código de procedemento IN217A).
De conformidade co disposto nas bases da citada orde de convocatoria, vista a proposta de resolución formulada pola Dirección Xeral de Comercio como órgano instrutor, e tendo en conta o informe da comisión de valoración e as dispoñibilidades orzamentarias, esta consellería
Primeiro. Conceder aos beneficiarios que se indican no anexo as subvencións polos importes que alí se detallan con cargo á aplicación orzamentaria 08.02.751A 770.1.
Segundo. O libramento das subvencións efectuarase unha vez xustificados os investimentos, de conformidade co previsto nos artigos 18 e 19 do anexo da orde de convocatoria. Todas as actuacións obxecto de subvención deberán estar realizadas na data límite do 10 de novembro de 2014 e deberá acreditarse debidamente a súa realización.
Terceiro. A Dirección Xeral de Comercio adoptará as medidas necesarias para a instrución dos correspondentes expedientes de gasto.
Cuarto. A inobservancia por parte dos beneficiarios de calquera das bases establecidas na orde da convocatoria suporá a perda do dereito a percibir a subvención correspondente.
Quinto. Contra esta resolución, que esgota a vía administrativa, poderá interpoñerse, potestativamente, recurso de reposición perante o conselleiro de Economía e Industria no prazo dun mes contado a partir do día seguinte ao da publicación desta resolución no Diario Oficial de Galicia ou, directamente, recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados desde a mesma data.
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 24 de setembro de 2014
RESOLUCIÓN do 18 de setembro de 2014, da Secretaría Xeral Técnica da Consellería de Medio Ambiente, Territorio e Infraestruturas, pola que se dá publicidade aos convenios de colaboración subscritos por esta consellería no primeiro e segundo cuadrimestre de 2014.
Consellería de Medio Ambiente, Territorio e Infraestruturas — III. Outras disposicións — 07/10/2014

O artigo 11 da Lei 4/2006, do 30 de xuño, de transparencia e boas prácticas na Administración pública galega (Diario Oficial de Galicia núm. 136, do 14 de xuño) impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo único. Darlle publicidade á relación dos convenios subscritos pola Consellería de Medio Ambiente, Territorio e Infraestruturas no primeiro e segundo cuadrimestre do ano 2014, que se incorpora como anexo a esta resolución.
Santiago de Compostela, 18 de setembro de 2014
CORRECCIÓN de erros. Resolución do 17 de setembro de 2014 pola que se procede á publicación das subvencións concedidas no ano 2013 a entidades de acción voluntaria e a entidades locais, ao abeiro da Orde do 26 de febreiro de 2014, pola que se establecen as bases que rexen as subvencións enmarcadas no programa Servizo de Voluntariado Xuvenil.
Consellería de Traballo e Benestar — III. Outras disposicións — 13/10/2014

Advertido un erro no sumario da mencionada resolución, publicada no DOG núm. 185, do luns 29 de setembro de 2014, procede facer a seguinte corrección:
Nas páxinas 42489 e 42549, no sumario da dita resolución, onde di: «Resolución do 17 de setembro de 2014 pola que se procede á publicación das subvencións concedidas no ano 2013 a entidades de acción voluntaria e a entidades locais, ao abeiro da Orde do 26 de febreiro de 2014, pola que se establecen as bases que rexen as subvencións enmarcadas no programa Servizo de Voluntariado Xuvenil», debe dicir: «Resolución do 17 de setembro de 2014 pola que se procede á publicación das subvencións concedidas no ano 2014 a entidades de acción voluntaria e a entidades locais, ao abeiro da Orde do 26 de febreiro de 2014, pola que se establecen as bases que rexen as subvencións enmarcadas no programa Servizo de Voluntariado Xuvenil».
RESOLUCIÓN do 29 de setembro de 2014 pola que se dá publicidade aos convenios de colaboración subscritos por este organismo autónomo no segundo cuadrimestre do ano 2014.
Instituto de Estudos do Territorio — III. Outras disposicións — 16/10/2014

O artigo 11 da Lei 4/2006, do 30 de xuño, de transparencia e boas prácticas na Administración pública galega (
Diario Oficial de Galicia
nº 136, do 14 de xuño) impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esta obriga,
Artigo único
Darlle publicidade á relación dos convenios subscritos polo Instituto de Estudos do Territorio no segundo cuadrimestre do ano 2014 que se incorpora como anexo a este resolución.
Santiago de Compostela, 29 de setembro de 2014
ORDE do 1 de outubro de 2014 pola que se fai pública a ampliación da dotación orzamentaria para a concesión das axudas establecidas na Orde do 13 de xuño de 2014 pola que se establecen as bases reguladoras do Programa de incentivos para promover a afiliación á Seguridade Social das mulleres cotitulares ou titulares de explotacións agrarias, cofinanciado polo Fondo Social Europeo, e se procede á súa convocatoria para o ano 2014.
Consellería de Traballo e Benestar — III. Outras disposicións — 13/10/2014

A Orde do 13 de xuño de 2014 pola que se establecen as bases reguladoras do Programa de incentivos para promover a afiliación á Seguridade Social das mulleres cotitulares ou titulares de explotacións agrarias, cofinanciado polo Fondo Social Europeo, e se procede á súa convocatoria para o ano 2014 (Diario Oficial de Galicia número 119, do 25 de xuño), establece na súa disposición adicional quinta, na cal se recollen os créditos que financian a orde, que poderá ampliarse a contía máxima destes créditos e que o incremento do crédito estará condicionado á declaración de dispoñibilidade do crédito como consecuencia dunha xeración, ampliación ou incorporación de crédito ou da existencia de remanentes doutras convocatorias financiadas con cargo ao mesmo crédito ou créditos incluídos no mesmo programa ou en programas do mesmo servizo.
En consecuencia, como existen outras dotacións que poden ser utilizadas para os mesmos fins, como consecuencia dos remanentes doutras convocatorias financiadas con cargo a créditos incluídos no mesmo programa e servizo, cómpre ampliar o importe dos créditos destinados ás axudas que poderán ser concedidas ao abeiro da orde que se cita nesta disposición, coa finalidade de facer chegar estas ao maior número de persoas beneficiarias posible.
Por todo o exposto e en uso das facultades que me foron conferidas,
Artigo 1
Amplíase o importe total das axudas que se van conceder ao abeiro da Orde do 13 de xuño de 2014, da Consellería de Traballo e Benestar, pola que se establecen as bases reguladoras do Programa de incentivos para promover a afiliación á Seguridade Social das mulleres cotitulares ou titulares de explotacións agrarias, cofinanciado polo Fondo Social Europeo, e se procede á súa convocatoria para o ano 2014 (Diario Oficial de Galicia número 119, do 25 de xuño), na contía de 72.500 euros e con cargo á aplicación orzamentaria 11.02. 322C 480.0, código de proxecto 2012 00933, que figura dotada nos orzamentos xerais da Comunidade Autónoma de Galicia para o ano 2014.
Artigo 2
Esta ampliación non afecta o prazo establecido na referida orde para a presentación de solicitudes.
Disposición derradeira única
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 1 de outubro 2014
RESOLUCIÓN do 9 de outubro de 2014 pola que se aproban e se fan públicas as relacións provisionais de admitidos e excluídos ás probas para a obtención da habilitación do persoal de acceso a espectáculos públicos e actividades recreativas.
Academia Galega de Seguridade Pública — III. Outras disposicións — 16/10/2014

De conformidade co establecido no artigo 5 da Orde do 21 de xaneiro de 2010, pola que se regula a a actividade de control de acceso a espectáculos públicos e actividades recreativas e se aproban as bases xerais das probas para a obtención da habilitación do persoal de control de acceso a espectáculos públicos e actividades recreativas (DOG núm. 24, do 5 de febreiro), e na disposición derradeira primeira da Orde do 1 de setembro de 2014, pola que se convocan probas para a obtención da habilitación do persoal de control de acceso a espectáculos públicos e actividades recreativas (DOG núm. 170, do 8 de setembro), esta dirección xeral
Aprobar as listas provisionais de admitidos e excluídos ás probas para a obtención da habilitación do persoal de control de acceso a espectáculos públicos e actividades recreativas convocadas pola Resolución do 26 de outubro de 2011 (DOG núm. 210, do 3 de novembro).
A listaxe de aspirantes admitidos poderá consultarse a través da páxina web oficial da Academia Galega de Seguridade Pública http://agasp.xunta.es
A listaxe de aspirantes excluídos, con indicación da causa determinante da súa exclusión, figura como anexo a esta resolución.
Os aspirantes excluídos disporán dun prazo de dez días hábiles, contados a partir do día seguinte ao da publicación da presente resolución no Diario Oficial de Galicia, para emendar o defecto que motivou a exclusión.
Os aspirantes que dentro do prazo sinalado non emenden os defectos motivo de exclusión serán definitivamente excluídos.
Así mesmo, os aspirantes que non figuren na relación de admitidos nin na de excluídos disporán do mesmo prazo co obxecto de formular reclamación.
A Estrada, 9 de outubro de 2014
RESOLUCIÓN do 6 de outubro de 2014 pola que se adxudican as axudas a organismos de investigación de Galicia para a creación, posta en marcha e impulso de unidades mixtas de investigación, convocadas pola Resolución desta axencia do 10 de xuño de 2014 (Diario Oficial de Galicia número 115, do 18 de xuño).
Axencia Galega de Innovación — III. Outras disposicións — 13/10/2014

Mediante a Resolución da Axencia Galega de Innovación do 10 de xuño de 2014 (DOG do 18 de xuño) convocáronse as subvencións a organismos de investigación de Galicia para a creación, posta en marcha e impulso de unidades mixtas de investigación.
No seu artigo 16 regúlase a resolución e notificación destas axudas unha vez que a Comisión de Valoración seleccione as solicitudes admitidas e emita un informe no cal se concrete o resultado da avaliación efectuada e a contía da axuda proposta, conforme os criterios establecidos nos artigos 13 e 14.
Na súa virtude e atendendo á proposta elaborada na sesión do 29 de setembro de 2014 pola Comisión de Valoración establecida no artigo 12 das bases da Resolución do 10 de xuño de 2014, esta Axencia Galega de Innovación
1. Conceder as axudas para a creación, posta en marcha e impulso de unidades mixtas de investigación que figuran como anexo a esta resolución.
2. O importe total das axudas concedidas é de 5.000.284,21 euros con cargo ás aplicacións orzamentarias que se recollen no seguinte cadro:
3. Denegar os expedientes indicados a continuación por non teren acadado a puntuación mínima establecida na convocatoria para seren financiables (40 puntos):
4. Estas axudas están financiadas con cargo ao préstamo que a Administración xeral do Estado lle concedeu á Xunta de Galicia a través do Ministerio de Economía e Industria para o desenvolvemento en Galicia da Estratexia española de innovación.
5. O pagamento destas axudas realizarase conforme o establecido no artigo 23 da resolución de convocatoria.
6. Para a xustificación da subvención deberá presentarse a documentación indicada no artigo 22 da resolución de convocatoria nos prazos establecidos no punto 2 do citado artigo.
7. Contra esta resolución, sen prexuízo de que os interesados poidan exercer calquera outro que consideren procedente, poderán interpor recurso de alzada, no prazo dun mes desde o día seguinte ao da publicación desta resolución no
Diario Oficial de Galicia
, perante o presidente da Axencia Galega de Innovación, segundo o disposto nos artigos 114 e 115 da Lei 30/1992, de réxime xurídico das administracións públicas e do procedemento administrativo común.
Disposición derradeira
Esta resolución entrará en vigor o día seguinte ao da súa publicación no
Diario Oficial de Galicia
.
Santiago de Compostela, 6 de outubro de 2014
DECRETO 131/2014, do 2 de outubro, polo que se aproba a bandeira do Concello da Estrada.
Vicepresidencia e Consellería de Presidencia, Administracións Públicas e Xustiza — III. Outras disposicións — 13/10/2014

O Concello da Estrada (Pontevedra) considerou conveniente organizar correctamente o seu emblema municipal para perpetualo coa simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica da bandeira, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos dos concellos e doutras entidades locais corresponde á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de Administración local de Galicia; no Decreto 19/2010, do 11 de febreiro, polo que se aproba o Regulamento de símbolos das entidades locais de Galicia, e no Regulamento de organización, funcionamento e réxime xurídico das corporacións locais, aprobado polo Real decreto 2568/1986, do 10 de decembro.
Na súa virtude, visto o informe emitido pola Comisión de Heráldica da Xunta de Galicia e por proposta da persoa titular da Vicepresidencia e Consellería de Presidencia, Administracións Públicas e Xustiza, e logo da deliberación do Consello da Xunta de Galicia na súa reunión do dous de outubro de dous mil catorce,
Artigo único. Aprobar a bandeira do Concello da Estrada, que figura como anexo, organizada do seguinte xeito:
«Dividida por unha banda branca, de verde á hasta e de vermello ao batente».
Santiago de Compostela, dous de outubro de dous mil catorce
DECRETO 130/2014, do 2 de outubro, polo que se aproba o escudo do Concello da Estrada.
Vicepresidencia e Consellería de Presidencia, Administracións Públicas e Xustiza — III. Outras disposicións — 13/10/2014

O Concello da Estrada (Pontevedra) considerou conveniente organizar correctamente o seu emblema municipal para perpetualo coa simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica do escudo, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos dos concellos e doutras entidades locais corresponde á Comunidade Autónoma galega, segundo o disposto polo artigo 27.2 do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de Administración local de Galicia; no Decreto 19/2010, do 11 de febreiro, polo que se aproba o Regulamento de símbolos das entidades locais de Galicia, e no Regulamento de organización, funcionamento e réxime xurídico das corporacións locais, aprobado polo Real decreto 2568/1986, do 10 de decembro.
Na súa virtude, visto o informe emitido pola Comisión de Heráldica da Xunta de Galicia e por proposta da persoa titular da Vicepresidencia e Consellería de Presidencia, Administracións Públicas e Xustiza, e logo de deliberación do Consello da Xunta de Galicia na súa reunión do dous de outubro de dous mil catorce,
Artigo único. Aprobar o escudo do Concello da Estrada, que figura como anexo, organizado do seguinte xeito:
«De sinople (verde) e sobre ondas de prata (branco), unha ponte de cinco ollos de ouro (amarelo), surmontada dunha torre, oca e tamén de ouro, e nos flancos dúas vieiras de prata, surmontadas, pola súa vez, de cadansúa estrela de ouro. Ao timbre, coroa real pechada».
Santiago de Compostela, dous de outubro de dous mil catorce
DECRETO 129/2014, do 2 de outubro, polo que se aproba o escudo do Concello de Redondela.
Vicepresidencia e Consellería de Presidencia, Administracións Públicas e Xustiza — III. Outras disposicións — 13/10/2014

O Concello de Redondela (Pontevedra) considerou conveniente organizar correctamente o seu emblema municipal para perpetualo coa simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica do escudo, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos dos concellos e doutras entidades locais corresponde á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de Administración local de Galicia; no Decreto 19/2010, do 11 de febreiro, polo que se aproba o Regulamento de símbolos das entidades locais de Galicia, e no Regulamento de organización, funcionamento e réxime xurídico das corporacións locais, aprobado polo Real decreto 2568/1986, do 10 de decembro.
Na súa virtude, visto o informe emitido pola Comisión de Heráldica da Xunta de Galicia e por proposta da persoa titular da Vicepresidencia e Consellería de Presidencia, Administracións Públicas e Xustiza, e logo da deliberación do Consello da Xunta de Galicia na súa reunión do dous de outubro de dous mil catorce,
Artigo único. Aprobar o escudo do Concello de Redondela, que figura como anexo, organizado do seguinte xeito:
«De azur (azul), a letra R de ouro (amarelo), posta no centro, e acompañada de tres vieiras, tamén de ouro, dúas no xefe e unha na punta. Ao timbre, coroa real pechada».
Santiago de Compostela, dous de outubro de dous mil catorce
RESOLUCIÓN do 5 de setembro de 2014, da Dirección Xeral de Emprego e Formación, pola que se dá publicidade ás axudas concedidas ao abeiro da Orde do 20 de decembro de 2013 pola que se establecen as bases reguladoras e a convocatoria pública para a concesión de subvencións para a contratación de persoal técnico para a realización de actividades de información, orientación e prospección de emprego (Diario Oficial de Galicia número 249, do 31 de decembro de 2013).
Consellería de Traballo e Benestar — III. Outras disposicións — 09/10/2014

O artigo 7.8 da orde reguladora dispón que as resolucións de concesión serán obxecto de publicación segundo o establecido no artigo 13.4 da Lei 4/2006, do 30 de xuño, de transparencia e boas prácticas na Administración pública galega; no Decreto 132/2006, do 27 de xullo, polo que se regulan os rexistros públicos creados nos artigos 44 e 45 da Lei 7/2005, do 29 de decembro, de orzamentos xerais da Comunidade Autónoma de Galicia para o ano 2006; e no artigo 15 da Lei 9/2007, do 13 de xuño, de subvencións de Galicia.
En consecuencia,
Ordenar a publicación no
Diario Oficial de Galicia
das subvencións concedidas ao abeiro da Orde do 20 de decembro de 2013 pola que se establecen as bases reguladoras e a convocatoria pública para a concesión de subvencións para a contratación do persoal técnico para a realización de actividades de información, orientación e prospección de emprego (
Diario Oficial de Galicia
número 249, do 31 de decembro de 2013), con cargo ás aplicacións orzamentarias 11.03.322A.460.4 e 11.03.322A.481.1, código de proxecto 2014 00581, correspondentes a fondos finalistas transferidos, e 11.03.322A.481.2, código de proxecto 2014 00584, correspondente a fondos procedentes do Fondo Social Europeo, a través do programa operativo de Galicia 2007-2013 CCI2007ES051PO004 cun cofinanciamento do 80 % correspondente ao Fondo Social Europeo e do 20 % correspondente á Xunta de Galicia.
Santiago de Compostela, 5 de setembro de 2014
(expedientes concedidos ordenados por aplicación orzamentaria e puntuación total)
RESOLUCIÓN do 30 de setembro de 2014, da Secretaría Xeral Técnica da Consellería de Cultura, Educación e Ordenación Universitaria, pola que se dá publicidade aos convenios de colaboración subscritos por esta consellería no segundo cuadrimestre do ano 2014.
Consellería de Cultura, Educación e Ordenación Universitaria — III. Outras disposicións — 09/10/2014

O artigo 11 da Lei 4/2006, do 30 de xuño, de transparencia e boas prácticas na Administración pública galega, impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios subscritos no cuadrimestre anterior.
En consecuencia, e para lle dar cumprimento a esta obriga,
Artigo único. Darlle publicidade á relación dos convenios subscritos pola Consellería de Cultura, Educación e Ordenación Universitaria nos meses de maio, xuño, xullo e agosto do ano 2014, que se incorpora como anexo a esta resolución.
Santiago de Compostela, 30 de setembro de 2014
RESOLUCIÓN do 5 de setembro de 2014, da Dirección Xeral de Emprego e Formación, pola que se dá publicidade ás axudas concedidas ao abeiro da Orde do 23 de decembro de 2013 pola que se establecen as bases reguladoras e a convocatoria pública para a concesión de subvencións para a posta en práctica en Galicia de programas integrados para o emprego durante os anos 2014 e 2015 (Diario Oficial de Galicia número 6, do 10 de xaneiro de 2014).
Consellería de Traballo e Benestar — III. Outras disposicións — 09/10/2014

O artigo 8.7 da orde reguladora dispón que as resolucións de concesión serán obxecto de publicación segundo o establecido no artigo 13.4 da Lei 4/2006, do 30 de xuño, de transparencia e boas prácticas na Administración pública galega, no Decreto 132/2006, do 27 de xullo, polo que se regulan os rexistros públicos creados nos artigos 44 e 45 da Lei 7/2005, do 29 de decembro, de orzamentos xerais da Comunidade Autónoma de Galicia para o ano 2006, e no artigo 15 da Lei 9/2007, do 13 de xuño, de subvencións de Galicia.
En consecuencia,
Ordenar a publicación no Diario Oficial de Galicia das subvencións concedidas con cargo ás aplicacións orzamentarias 11.03.322A.460.3 e 11.03.322A.481.3 (2014 00583) ao abeiro da Orde do 23 de decembro de 2013 pola que se establecen as bases reguladoras e a convocatoria pública para a concesión de subvencións para a posta en práctica en Galicia de programas integrados para o emprego durante os anos 2014 e 2015 (Diario Oficial de Galicia número 6, do 10 de xaneiro de 2014).
Santiago de Compostela, 5 de setembro de 2014
CORRECCIÓN de erros. Resolución do 24 de novembro de 2014, da Dirección Xeral de Mobilidade, pola que se convocan as probas de constatación da cualificación inicial para o exercicio da actividade de condutor profesional de determinados vehículos destinados ao transporte de mercadorías ou de viaxeiros por estrada que terán lugar na Comunidade Autónoma de Galicia no ano 2015, en desenvolvemento do Real decreto 1032/2007, do 20 de xullo (Boletín Oficial del Estado número 184, do 2 de agosto), e da Orde do 19 de novembro de 2009 (Diario Oficial de Galicia número 233, do 27 de novembro).
Consellería de Medio Ambiente, Territorio e Infraestruturas — III. Outras disposicións — 16/12/2014

Advertido un erro na dita resolución, publicada no Diario Oficial de Galicia núm. 234, do venres 5 de decembro de 2014, cómpre efectuar a seguinte corrección:
Na páxina 50160, onde di: «Primeira convocatoria, abrirase un prazo de presentación de solicitudes que comprenderá do 24 de novembro de 2014 ata o 2 de xaneiro de 2015, ambos inclusive»; debe dicir: «Primeira convocatoria, abrirase un prazo de presentación de solicitudes que comprenderá desde o día seguinte ao da publicación desta resolución ata o 2 de xaneiro de 2015, ambos inclusive».
RESOLUCIÓN do 5 de decembro de 2014 pola que se publica a oferta de emprego público do persoal docente e investigador para o ano 2014.
Universidade de Vigo — III. Outras disposicións — 16/12/2014

Conforme o disposto no artigo 70 da Lei 7/2007, do 12 de abril, do Estatuto básico do empregado público; no artigo 21 da Lei 22/2013, do 23 de decembro, de orzamentos xerais do Estado para o ano 2014; nos artigos 13, 34 e 36 da Lei 11/2013, do 29 de decembro, de orzamentos xerais da Comunidade Autónoma de Galicia para o ano 2014, así como nos estatutos da Universidade de Vigo e no acordo do Consello de Goberno do 4 de xullo de 2014 polo que se aprobou a oferta pública de emprego do persoal docente e investigador para o ano 2014, logo da negociación cos órganos de representación do persoal docente e investigador,
Primeiro. Publicar a oferta de emprego público do persoal docente e investigador da Universidade de Vigo para o ano 2014.
Segundo. Esta oferta de emprego público inclúe as necesidades de recursos humanos de carácter permanente no ámbito docente e investigador con asignación orzamentaria que non poden ser cubertas con efectivos de persoal existentes, segundo se detalla no anexo, dentro do contexto global de restrición orzamentaria que afecta as administracións públicas.
Terceiro. Por Resolución do 13 de novembro de 2014, conxunta da Secretaría Xeral de Universidades e da Dirección Xeral de Planificación e Orzamentos, foi autorizada esta oferta de emprego público.
Cuarto. As convocatorias dos concursos de acceso derivadas desta oferta publicaranse no
Boletín Oficial del Estado
e no
Diario Oficial de Galicia
, para garantir a publicidade exixida no artigo 62.1 da Lei 6/2001, do 21 de decembro, de universidades, e executaranse dentro do prazo máximo previsto no artigo 70 do Estatuto básico do empregado público.
Vigo, 5 de decembro de 2014
RESOLUCIÓN do 1 de decembro de 2014 pola que se nomean os membros da Comisión de Seguimento da execución dos proxectos de desenvolvemento de natureza industrial, vinculados aos parques eólicos adxudicados conforme as ordes de convocatoria que regula a Lei 8/2009, do 22 de decembro.
Instituto Enerxético de Galicia — III. Outras disposicións — 16/12/2014

O artigo 3 da Orde do 3 de abril de 2012 pola cal se aproba o Regulamento da comisión de seguimento da execución dos proxectos de desenvolvemento de natureza industrial e do resto de criterios de selección vinculados aos parques eólicos adxudicados dentro das ordes de convocatoria que regula a Lei 8/2009, do 22 de decembro, establece que exercerá a presidencia da citada comisión de seguimento a persoa titular do Instituto Enerxético de Galicia, que nomeará os cinco membros restantes. Por Resolución do 12 de xullo de 2012 procedeuse ao nomeamento dos membros da citada comisión. Mediante esta resolución procédese a modificar un representante da Dirección Xeral de Enerxía e Minas na comisión de seguimento, quedando integrada polos seguintes membros:
– En representación da Dirección Xeral de Enerxía e Minas: Xan Mera Cabanelas e Raquel Carballido Reboredo.
– En representación do Inega: Emérito Freire Sambade.
– En representación do Igape: Norberto Penedo Rey e Antonio Aguete Estévez.
Actuará de secretaria da comisión de seguimento: Raquel Carballido Reboredo.
Santiago de Compostela, 1 de decembro de 2014
CORRECCIÓN de erros. Resolución do 10 de novembro de 2014, da Dirección Xeral de Traballo e Economía Social, pola que se dá publicidade das festas laborais de carácter local para o ano 2015, correspondentes aos concellos das catro provincias da Comunidade Autónoma de Galicia.
Consellería de Traballo e Benestar — III. Outras disposicións — 16/12/2014

Mediante acordo do Pleno, o Concello de Cortegada, unha vez publicada a dita resolución de publicidade das festas laborais de carácter local para o ano 2015 no Diario Oficial de Galicia número 223, do 20 de novembro de 2014, solicita facer as seguintes modificacións:
No anexo III, provincia de Ourense, na páxina 48046, onde di: «28. Cortegada: 19 de marzo, San Xosé; 24 de xullo, festas patronais de Cortegada», debe dicir: «28. Cortegada: 17 de febreiro, Martes de Entroido; 19 de marzo, San Xosé».